**The Good Night** (engl. *The Good Night*) on vuonna 2007 ensi-iltansa saanut Jake Paltrow’n ohjaama ja käsikirjoittama yhdysvaltalais-brittiläis-saksalainen romanttinen draamakomediaelokuva, jonka pääosissa ovat Martin Freeman, ohjaajan sisar Gwyneth Paltrow, Penélope Cruz ja Danny DeVito. Elokuvan tuottajina olivat Donna Gigliotti ja Bill Johnson. *The Good Night* sai ensi-iltansa vuoden 2007 Sundancen elokuvajuhlilla.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Gary Shallerilla (Martin Freeman) on menestyksekäs popmuusikon ura kaukana takanapäin. Hän tekee työkseen mainosmusiikkia, mutta työ tuntuu tarkoituksettomalta ja on päivä päivältä yhä tylsempää. Hän on parisuhteessa Doran (Gwyneth Paltrow) kanssa, mutta heidän parisuhteensa on mennyt pahasti alamäkeen. Hänen entinen bändikaverinsa, nykyinen pomonsa ja paras ystävänsä Paul (Simon Pegg) sen sijaan tuntuu menestyvän kaikessa mihin ryhtyy. Gary on masentunut, epätoivoinen ja kärsii univaikeuksista, kunnes hän tapaa eräänä yönä unessaan unelmiensa naisen, Annan (Penélope Cruz). Annan seurassa Gary löytää kaiken minkä on elämästään kadottanut: rakkauden, intohimon ja oman miehisyytensä. Kun hän alkaa paeta ankeasta arjestaan ja etsiä lohtua unimaailmastaan, hänen todellinen elämänsä alkaa ajautua yhä totaalisempaan kaaokseen. Pian uni ja valve alkavat hiljalleen sekoittua yliväsyneen miehen mielessä, eikä hän enää hahmota hämärtynyttä rajaa unen ja todellisuuden välillä.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Martin Freeman  | … |  Gary Shaller
  |
|  Gwyneth Paltrow  | … |  Dora Shaller
  |
|  Penélope Cruz  | … |  Anna / Melody
  |
|  Danny DeVito  | … |  Mel
  |
|  Simon Pegg  | … |  Paul
  |
|  Michael Gambon  | … |  Alan Weigert
  |
|  Amber Sealey  | … |  Terry
  |
|  Keith Allen  | … |  Norman
  |
|  Steffan Boje  | … |  Karlheinz
  |
|  Sonia Doubell  | … |  Shawna
  |
|  Stephen Graham  | … |  Victor
  |
|  Meredith MacNeill  | … |  Tica
  |
|  Juliana Kiehl  | … |  Naresta
  |
|  Amanda Abbington  | … |  Vivian Jesson
  |

Tuotanto
--------

*The Good Night* kuvattiin 15 miljoonan dollarin budjetilla Lontoossa ja Kentin Horsmondenissa Englannissa sekä New Yorkissa vuoden 2005 lopulla. Lontoossa elokuvan kuvauspaikkana oli Ealing Studios ja Horsmondenissa Capel Manor House -talo.

Julkaisu ja vastaanotto
-----------------------

### Julkaisu

*The Good Night* sai ensi-iltansa Sundancen elokuvajuhlilla Yhdysvalloissa 25. tammikuuta 2007. Elokuvan Yhdysvaltain teatteriensi-ilta oli New Yorkissa 5. lokakuuta 2007 ja Los Angelesissa 2. marraskuuta 2007. Britannian teatteriensi-ilta oli 18. tammikuuta 2008. *The Good Nightin* teatterilevittäjänä Yhdysvalloissa oli Yari Film Group Releasing ja Britanniassa Momentum Pictures. Saksassa elokuva ei saanut teatteriensi-iltaa, vaan se julkaistiin suoraan DVD:lle 20. toukokuuta 2009. *The Good Night* tuotti Yhdysvalloissa 12 377 dollarin lipputulot avausviikonloppunaan, jolloin sitä esitettiin kahdessa elokuvateatterissa. Elokuva tuotti Yhdysvalloissa yhteensä 22 441 dollaria ja ulkomailla 485 643 dollaria. Maailmanlaajuisesti *The Good Night* tuotti yhteensä 508 084 dollarin lipputulot.

Sony Pictures julkaisi *The Good Nightin* Yhdysvalloissa DVD:lle 1. huhtikuuta 2008 ja Momentum Pictures Britanniassa 26. toukokuuta 2008. Sandrew Metronome Distribution Finland Oy julkaisi elokuvan Suomessa DVD:lle 13. helmikuuta 2008.

### Vastaanotto

*The Good Night* on saanut elokuvakriitikoilta sekalaisen vastaanoton. Rotten Tomatoes -sivuston mukaan 31% kriitikoista on antanut elokuvalle positiivisen arvosanan 4,9/10 keskiarvolla. Keräys perustuu 42 arviointiin. 5 266 käyttäjästä 33% on antanut elokuvalle positiivisen arvosanan 2,8/5 keskiarvolla. Metacritic-sivuston mukaan 12 arvostelun perusteella elokuva on saanut 49 pistettä sadasta mahdollisesta. Metacriticin 10 käyttäjää on antanut elokuvalle keskiarvon 6,1/10. Internet Movie Databasen 7 601 käyttäjää on antanut elokuvalle keskiarvon 5,9/10. Jake Paltrow oli ehdokkaana Karlovy Varyn elokuvajuhlilla Tšekissä parhaan elokuvan Kristallipallon saajaksi vuonna 2007.

Lähteet
-------

1. ↑  Good Night, The (2007) *elonet.fi*. Elonet.fi. Viitattu 10.1.2017. (suomeksi)
2. 1 2 3  The Good Night (2007) *allmovie.com*. Allmovie.com. Viitattu 10.1.2017. (englanniksi)
3. 1 2 3  The Good Night *afi.com*. AFI.com. Viitattu 10.1.2017. (englanniksi)
4. 1 2  THE GOOD NIGHT *mubi.com*. Mubi.com. Viitattu 10.1.2017. (englanniksi)
5. 1 2  The Good Night (2007) *the-numbers.com*. The Numbers.com. Viitattu 10.1.2017. (englanniksi)
6. 1 2  GOOD NIGHT, THE (2007) *tcm.com*. TCM.com. Viitattu 10.1.2017. (englanniksi)
7. ↑  The Good Night (2008) *kentfilmoffice.co.uk*. Kentfilmoffice.co.uk. Viitattu 10.1.2017. (englanniksi)
8. ↑  2007 Sundance Film Festival - "The Good Night" Premiere - Q&A *gettyimages.fi*. Gettyimages.fi. Viitattu 10.1.2017. (englanniksi)
9. 1 2  THE GOOD NIGHT *bbfc.co.uk*. Bbfc.co.uk. Viitattu 10.1.2017. (englanniksi)
10. 1 2 3 4  The Good Night *boxofficemojo.com*. Boxofficemojo.com. Viitattu 10.1.2017. (englanniksi)
11. ↑  The Good Night *new-video.de*. New-video.de. Viitattu 10.1.2017. (saksaksi)
12. ↑  The Good Night [DVD] *amazon.co.uk*. Amazon.co.uk. Viitattu 10.1.2017. (englanniksi)
13. ↑  Good Night *discshop.fi*. Discshop.fi. Viitattu 10.1.2017. (suomeksi)
14. 1 2 3 4  THE GOOD NIGHT (2007) *rottentomatoes.com*. Rottentomatoes.com. Viitattu 10.1.2017. (englanniksi)
15. 1 2 3  The Good Night 2007 *metacritic.com*. Metacritic.com. Viitattu 10.1.2017. (englanniksi)
16. ↑  The Good Night (2007) *imdb.com*. IMDb.com. Viitattu 10.1.2017. (englanniksi)
17. ↑  Archive of films > The Good Night / The Good Night *kviff.com*. Kviff.com. Viitattu 10.1.2017. (englanniksi)

Aiheesta muualla
----------------

* *The Good Nightin* viralliset sivut (englanniksi)
* *The Good Night* Internet Movie Databasessa. (englanniksi)
* *The Good Night* Elonetissä.
* *The Good Night* AllMoviessa. (englanniksi)
* *The Good Night* Rotten Tomatoes -sivustolla (englanniksi)
* *The Good Night* Metacriticissä (englanniksi)
* *The Good Night* Box Office Mojossa (englanniksi)
* *The Good Night* The Numbersin sivuilla (englanniksi)
* *The Good Night* Yhdysvaltain elokuvainstituutin sivuilla (englanniksi)